
PËR REGJISTRIMIN E PERSONAVE TË PAPUNË NË ZYRAT E PUNËS,
 EMIGRACIONIT, PËRKRAHJES SOCIALE DHE TË PËRNDJEKURVE POLITIKË

Në zbatim të ligjit nr.7521, datë 30.10.1992 "Për përkrahjen sociale për personat që dalin të papunë nga zbatimi i reformës ekonomike", ndryshuar me ligjin nr.7579, datë 2.7.1992, Këshilli i Ministrave

V E N D O S I:

1. Të gjithë të papunët që marrin ose jo përkrahje sociale, të regjistrohen në zyrat e punës, emigracionit, përkrahjes sociale dhe të përndjekurve politikë, duke filluar nga data 5.2.1993.
2. Për verifikimin e regjistrimeve, brenda datës 5.2.1993 të ngrihet në çdo bashki, një komision me këtë përbërje:

- Nënkryetar i bashkisë					- Kryetar
- Drejtori i zyrës së punës				- Zv.kryetar
- Dy punonjës nga zyra e punës				- anëtarë
- Një punonjës nga seksioni i financës në bashki		- anëtar 
- Një punonjës nga organet e tatimeve në rreth		- anëtar
- Një punonjës nga zyra e statistikës në bashki		- anëtar
- Një punonjës nga zyra e gjendjes civile		- anëtar
- Një punonjës nga organet e policisë financiare		- anëtar

3. Ministria e Punës, Emigracionit, Përkrahjes Sociale dhe të Përndjekurve Politikë, Ministria e Financave dhe e Ekonomisë, Drejtoria e Statistikës, Drejtoria e Tatimeve dhe Drejtoria e Policisë Financiare në Ministrinë e Financave dhe të Ekonomisë dhe kryetarët e bashkive të marrin të gjitha masat e nevojshme për ngritjen e komisioneve dhe përfundimin e regjistrimit e të verifikimit të të papunëve brenda datës 28.2.1993.
4. Regjistrimi i të papunëve të bëhet në formularët që i bashkëngjiten këtij vendimi.

Ky vendim hyn në fuqi menjëherë.

KRYETARI I KëSHILLIT Të MINISTRAVE
Aleksandër Meksi 

